Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 82/13/5508	Ružomberok, 19.7.2013
EEČ : 2-42-94-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: Do Potôčka 1236/11, 034 84 Liptovské Sliače, Slovensko
hoci je podľa § 62 Zákona o rodine č. 36/2005  Z. z. a podľa rozsudku Okresného súdu Ružomberok č. k. XXXXX zo dňa 10.10.2012 v spojení s rozsudkom Krajského súdu v Žiline sp. zn. XXXXX zo dňa 14.02.2013, právoplatným dňa 05.04.2013  povinný platiť výživné na dcéru XXXXX, nar. XXXXX v sume 90,- eur a na syna XXXXX, nar. XXXXX v sume 80,-eur mesačne vždy do každého 15. dňa v mesiaci vopred k rukám matky XXXXX, nar. 18.12.1973, trvale bytom XXXXX, XXXXX,  
vyživovaciu povinnosť si XXXXX úmyselne riadne neplnil od 01.11.2012 doposiaľ, čím mu za uvedené obdobie vznikol dlh k rukám XXXXX, nar. XXXXX, trvale bytom Ružomberok, XXXXX vo výške 1.530,- eur, dlh na výživnom uhradil tak, že v mesiaci máj 2013 uhradil sumu 531,-eur, v mesiaci jún 2013 sumy 303,-eur a 400,-eur, v mesiaci júl 2013 sumy 170,-eur a 126,-eur, čím dlh na výživnom za uvedené obdobie uhradil v celom rozsahu,  
 XXXXX bol zamestnancom spoločnosti STAVTECH s.r.o. XXXXX v období do 30.12.2012, následne sa živil nezisteným spôsobom, keď nepožiadal na o dávky v hmotnej núdzi a nepožiadal o sprostredkovanie zamestnania príslušné štátne orgány, 

lebo zanikla trestnosť činu

Odôvodnenie:
Poverený príslušník Obvodného oddelenia PZ Ružomberok uznesením pod č. ČVS: ORP - 64/OO-RK-2013 zo dňa 20.02.2013 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 pre skutok, že  XXXXX, nar. XXXXX, si v Ružomberku a všade tam, kde sa v tomto období zdržiaval úmyselne riadne pravidelne neplní svoju zákonom uloženú povinnosť vyživovať iného a to svoje deti XXXXX, nar. XXXXX, trvalo bytom Ružomberok, XXXXX, na ktorú je povinný platiť výživné vo výške 2.000,-Sk t.j. 66,39 eur mesačne vždy do 15-teho dňa toho ktorého mesiaca vopred k rukám matky XXXXX, nar. 18.12.1973, trvalo bytom Ružomberok, XXXXX, podľa rozsudku Okresného súdu v Ružomberku spis. zn. XXXXX zo dňa XXXXX ktorý nadobudol právoplatnosť a vykonateľnosť dňa 24.09.2008 a XXXXX, nar. XXXXX, trvalo bytom Ružomberok, XXXXX, na ktorého je povinný platiť výživné vo výške 2.000,-Sk t.j. 66,39 eur mesačne vždy do 15-teho dňa toho ktorého mesiaca vopred k rukám matky XXXXX, nar. 18.12.1973, trvalo bytom Ružomberok, XXXXX, podľa rozsudku Okresného súdu v Ružomberku spis. zn. XXXXX zo dňa XXXXX, ktorý nadobudol právoplatnosť a vykonateľnosť dňa 24.09.2008, pričom XXXXX si riadne pravidelne neplní vyživovaciu povinnosť od 01.11.2012 do dnešnej doby, čím takto na bežnom výživnom na XXXXX , nar. XXXXX a XXXXX, nar. XXXXX dlhuje k rukám matky XXXXX, nar. XXXXX sumu 531,12 eur,
keď v daňovom priznaní podanom na Daňovom úrade Žilina, Pobočka Ružomberok k dani z príjmov fyzickej osoby za zdaňovacie obdobie roku 2010 dosiahol príjmy z podnikania vo výške 2.510,-eur, z výpisu živnostenského registra Obvodného úradu v Ružomberku, Odboru živnostenského podnikania vyplýva, že podnikateľský subjekt XXXXX s miestom podnikania XXXXX, XXXXX, IČO:XXXXX ukončil podnikanie oznámením dňa 27.11.2008, z výpisu Sociálnej poisťovne pobočky Liptovský Mikuláš vyplýva, že bol zamestnancom spol. STAVTECH s.r.o. so sídlom Bystrická cesta 51, Ružomberok, IČO:36391328 od 09.07.2012 do 30.09.2012 a následne od 12.11.2012 do 30.12.2012, v evidencii uchádzačov o zamestnanie Úradu práce sociálnych vecí a rodiny v Ružomberku bol evidovaný od 21.01.2012 do 30.05.2012, kde vyradený bol dňa 31.05.2012 s dôvodu nástupu do zamestnania a následne od 31.07.2012 do 26.08.2012, kde z evidencie uchádzačov o zamestnanie bol vyradený dňa 27.08.2012 pre nespoluprácu, v evidencii Úrade práce sociálnych vecí a rodiny v Ružomberku bol evidovaný ako poberateľ pomoci v hmotnej núdzi od 01.01.2010 do 31.05.2010 vo výške 62,50 Eur mesačne, od 01.06.2010 do 31.08.2010 vo výške 60,50 Eur mesačne, od 01.01.2011 do 31.05.2011 vo výške 62,50 Eur mesačne, od 01.03.2012 do 31.05.2012 vo výške 62,50 Eur mesačne a od 01.06.2012 do 30.06.2012 vo výške 51,40 Eur, nie je evidovaný v databáze užívateľov mobilných operátorov Orange Slovensko a.s., Slovak Telekom a.s. a Telefónica Slovakia s.r.o., ale je užívateľom tel.č. 0904 524 280 evidovaného v spol. Slovak Telekom a.s., kde na uvedenom čísle bol za obdobie od 01.11.2012 do dnešnej doby dobitý kredit spolu vo výške 213,-eur.

Obvinený XXXXX k veci odoprel vypovedať s tým, že si je vedomý, že má prispievať na výživu svojich detí XXXXX a XXXXX. 

Svedkyňa - poškodená XXXXX sa vo svojej výpovedi podrobne vyjadrila k neplneniu vyživovacej povinnosti voči  maloletým deťom Petre a Martinovi od 01.11.2013 a k ich potrebám. Deťom nikdy nehrozila núdza, vždy sa o ne dokázala postarať. Z písomného vyjadrenia poškodenej vyplýva, že k mesiacu júl obvinený uhradil dlžné výživné na obe deti v celom rozsahu, t. j. 1.530,-eur. 

Súčasťou vyšetrovacieho spisu sú rodné listy maloletých detí, potvrdenia o návšteve školy, rozsudky  Okresného súdu Ružomberok týkajúce sa  určenia výživného na maloleté deti, ako aj listinné dôkazy týkajúce sa úhrad výživného obvineným. 

Spis obsahuje aj správy predchádzajúceho zamestnávateľa obvineného a príslušných štátnych orgánov k osobám obvineného a poškodenej aj so zreteľom na ich príjmové a majetkové pomery. 

 Vyhodnotením zhromaždených dôkazov som dospela k záveru, že u obvineného bolo preukázané úmyselné zavinenie na neplnení vyživovacej povinnosti vo vzťahu k maloletý XXXXX a XXXXX vzhľadom na predchádzajúce zamestnanie obvineného v spoločnosti STAVTECH s.r.o. Ružomberok v období do 30.12.2012, následne sa živil nezisteným spôsobom, keď nepožiadal na o dávky v hmotnej núdzi a nepožiadal o sprostredkovanie zamestnania príslušné štátne orgány. 

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinený XXXXX preukázateľne zaplatil mesiaci máj 2013 sumu 531,-eur, v mesiaci jún 2013 sumy 303,-eur, 400,-eur, v mesiaci júl sumy 170,-eur a 126,-eur. 

Vzhľadom k tomu, že obvinený XXXXX vyrovnal svoj dlh na výživnom za obdobie, ktoré mu je kladené za vinu v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka